Прибислав и Божана/1
ЧИН ПРВИ

— Обала морска на острву Рујану. — Ноћ је тиха. — На морским таласима нија се царица, вила бродарица.

ПОЈАВА I

ЦАРИЦА (пева): 

Ој таласи лака лета 
Куд сте мили похитали? 
Дал обали шарног цвета 
Жуборите тихи вали? 
Сиње море,
Чарне горе;
Преко гора соко бежи, 
А под морем јунак лели. 
У руци му оштра нала, 
Ал је рука малаксала

Бродарице, сестре миле, 
Иад њнм су се надносиле 
Јуначко му љубе лице, 
Оплетају плетенице; 
Јунак ништа не говори, 
Заман песма, заман збори 
Јунак ћути,
Поглед мутни,
Над морем би да прелети 
За соколом што одлети!

(Чује се из далека као у одзив, хор бродарица.)

ХОР:

Небо плаво високо си, 
Сиње море широко си! 
Небом звезде тихо сјају
У мору се преливају, 
Ведрим небом трепте звезде 
Бродарице морем језде.

Прибислав и Божана